
STĂNUȘOIU IONUȚ                                                                                                                      
RAPORT  DE  SPECIALITATE
la proiectul de hotărâre privind stabilirea salariilor de bază pentru funcţiile publice şi contractuale 

din cadrul aparatului de specialitate al primarului comunei Ghiroda judeţul Timiş, 

începând cu luna noiembrie 2023
Pentru funcționarii publici și personalul contractual din cadrul familiei ocupaționale „Administrație” din cadrul aparatului propriu al primăriilor, salariile de bază se stabilesc prin hotărâre a consiliului local. Nomenclatorul funcţiilor necesare desfăşurării activităţilor specifice fiecărei instituţii sau autorităţi a administraţiei publice locale, precum şi ierarhia funcţiilor sunt prevăzute în anexa nr. VIII cap. I lit. A pct. III şi cap. II lit. A pct. IV din Legea nr. 153/2017.
Stabilirea salariilor lunare se realizează de către ordonatorul de credite, cu respectarea prevederilor art. 25. Nivelul veniturilor salariale se stabileşte, în condiţiile prevăzute de lege fără a depăşi nivelul indemnizaţiei lunare a funcţiei de viceprimar exclusiv majorările prevăzute la art. 16 alin. (2), cu încadrarea în cheltuielile de personal aprobate în bugetele de venituri şi cheltuieli.  
Ȋncadrarea personalului salarizat potrivit Legii nr. 153/2017 se face pe funcţii, grade/trepte profesionale, gradaţie corespunzătoare vechimii  în muncă şi vechime în specialitate/vechime în învăţământ avute, cu stabilirea salariilor de bază, soldelor de funcţie/salariilor de funcţie, indemnizaţiilor de încadrare şi  indemnizaţiilor lunare. 
Indemnizațiile lunare pentru funcțiile de demnitate publică se determină prin înmulțirea coeficienților din anexa nr. IX cu salariul de bază minim brut pe ţară garantat în plată în vigoare.  
Salariile de bază, soldele de funcţie/salariile de funcţie, soldele de grad/salariile gradului profesional deţinut, gradaţiile, soldele de comandă/salariile de comandă, indemnizaţiile de încadrare şi indemnizaţiile lunare se stabilesc potrivit prevederilor prezentei legi şi anexelor nr. I – IX, astfel încât, împreună cu celelalte elemente ale sistemului de salarizare, să se încadreze în fondurile aprobate de la bugetul de stat, bugetul asigurărilor sociale de stat, bugetele locale şi bugetele fondurilor speciale pentru cheltuielile de personal, în vederea realizării obiectivelor, programelor şi proiectelor stabilite.
În aceeasi ordine de idei, ordonatorii de credite au obligaţia să stabilească salariile de bază/soldele de funcţie/salariile de funcţie/soldele de grad/salariile gradului profesional deţinut, gradaţiile, soldele de comandă/salariile de comandă, indemnizaţiile de încadrare/indemnizaţiile lunare, sporurile, alte drepturi salariale în bani şi în natură prevăzute de lege, să asigure promovarea personalului în funcţii, grade şi trepte profesionale şi avansarea în gradaţii, în condiţiile legii, astfel încât să se încadreze în sumele aprobate cu această destinaţie în bugetul propriu. 

Suma sporurilor, compensaţiilor, adaosurilor, primelor, premiilor şi indemnizaţiilor, inclusiv cele pentru hrană şi vacanţă, acordate cumulat pe total buget pentru fiecare ordonator de credite nu poate depăşi 30% din suma salariilor de bază, a soldelor de funcţie/salariilor de funcţie, soldelor de grad/salariilor gradului profesional deţinut, gradaţiilor şi a soldelor de comandă/salariilor de comandă, a indemnizaţiilor de încadrare şi a indemnizaţiilor lunare, după caz, cu respectarea prevederilor legale ȋn vigoare. 
Sistemul de salarizare reglementat de Legea nr. 153/2017 are la bază principiul ierarhizării ȋn funcție de complexitarea şi importanța activităților desfăşurate.
Faţă de cele mai sus menţionate şi având ȋn vedere iniţiativa Primarului Comunei Ghiroda exprimată prin Referatul de aprobare înregistrat cu nr. 44397/03.11.2023, precum şi ȋn vederea aplicării prevederilor legale în vigoare in domeniul salarizării personalului plătit din fonduri publice, vă înaintăm spre analiză şi deliberare, proiectul de hotărâre privind stabilirea salariilor de bază pentru funcţiile publice şi contractuale din cadrul aparatului de specialitate al primarului comunei Ghiroda, judeţul Timiş, începând cu luna noiembrie 2023, conform Anexei nr. 1 la prezentul proiect de hotărâre, reprezentând Nomenclatorul funcţiilor şi Grila de salarizare pentru personalul din aparatul de specialitate al primarului Comunei Ghiroda.
Sumele reprezentând salariile de bază pentru funcţiile publice şi contractuale din cadrul aparatului de specialitate al primarului comunei Ghiroda judeţul Timiş, începând cu luna noiembrie 2023, vor fi suportate din bugetul local în limita creditelor bugatare aprobate şi a disponibilităţilor băneşti existente. Viza CFP se exercită prin semnătura persoanei împuternicite în acest sens.

